13. ข้อมูลทางการเงินที่สำคัญ

13.1 งบการเงิน

(1) สรุปรายงานการสอบบัญชี

ผู้สอบบัญชีของงบการเงินรวมและงบการเงินเฉพาะของบริษัทสำหรับปีสิ้นสุดวันที่ 31 ธันวาคม 2557
และ 31 ธันวาคม 2558 ได้แก่ นางสาววรรญา พุทธเสถียร ผู้สอบบัญชีรับอนุญาตทะเบียนเลขที่
4387 จากบริษัท เอส.เค.แอคเคาน์แต้นท์ เซอร์วิสเซส จำกัด

ผู้สอบบัญชีได้ตรวจสอบงบดุลรวมและงบดุลเฉพาะบริษัท ณ วันที่ 31 ธันวาคม 2557 และ 2558
งบกำไรขาดทุนรวมและงบกำไรขาดทุนเฉพาะบริษัท
งบแสดงการเปลี่ยนแปลงในส่วนของผู้ถือหุ้นรวมและงบแสดงการเปลี่ยนแปลงในส่วนของผู้ถือหุ้นเฉพาะบริษัท
และงบกระแสเงินสดรวมและงบกระแสเงินสดเฉพาะบริษัท
สำหรับปีสิ้นสุดวันเดียวกันของแต่ละปีที่แนบมานี้ของบริษัทและบริษัทย่อย และของเฉพาะบริษัท
และให้ความเห็นว่า งบการเงินรวมและงบการเงินเฉพาะบริษัท
แสดงฐานะการเงินรวมและฐานะการเงินเฉพาะบริษัท ณ วันที่ 31 ธันวาคม 2557 และ 2558
ผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัท
สำหรับปีสิ้นสุดวันเดียวกันของแต่ละปีของบริษัทและบริษัทย่อย และของเฉพาะบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

[]สรุปฐานะการเงินและผลการดำเนินงาน

[]

[]

[]

[]

*หมายเหตุ ตามมติที่ประชุมคณะกรรมการบริษัท ครั้งที่ 4/2558 ณ วันที่ 13 สิงหาคม 2558
ที่ประชุมพิจารณาและมีมติอนุมัติให้จ่ายเงินปันผลระหว่างกาลของบริษัทเป็นเงินสด
จากกำไรสุทธิของบริษัทสำหรับงวดตั้งแต่วันที่ 1 มกราคม 2558 ถึง 30 มิถุนายน 2558
ในอัตราหุ้นละ 0.19 บาท เป็นเงินปันผลทั้งสิ้นจำนวน 79,274,206 บาท
และที่ประชุมคณะกรรมการบริษัท ครั้งที่ 1/2559 ณ วันที่ 24 กุมภาพันธ์ 2559
มีมติอนุมัติจ่ายปันผลเป็นเงินสด จากผลการดำเนินงานของบริษัท ตั้งแต่วันที่ 1 กรกฎาคม 2558 ถึง
31 ธันวาคม 2558 ในอัตราหุ้นละ 0.15 บาท รวมเป็นเงินทั้งสิ้นไม่เกิน 62,588,285 บาท
ซึ่งรวมเป็นการจ่ายปันผลจากผลการดำเนินงาน ตั้งแต่วันที่ 1 มกราคม 2558 ถึง 31 ธันวาคม
2558 ในอัตราหุ้นละ 0.34 บาท หรือ คิดเป็นจำนวนเงินทั้งสิ้นไม่เกิน 141,862,491 บาท
โดยมีอัตราการจ่ายเงินปันผลเท่ากับร้อยละ 80.62

  14. การวิเคราะห์และคำอธิบายของฝ่ายจัดการ

คำอธิบายและการวิเคราะห์ฐานะการเงินและผลการดำเนินงาน

(1) ภาพรวมการดำเนินงานที่ผ่านมา

ในไตรมาส 2 ปี 2557 บริษัทได้เริ่มดำเนินธุรกิจผลิตรายการโทรทัศน์เพื่อออกอากาศใน “ช่อง
WORKPOINT” ซึ่งเป็นช่องโทรทัศน์ ออกอากาศในระบบดิจิตอล ภายใต้
“ใบอนุญาตให้ใช้คลื่นความถี่เพื่อให้บริการโทรทัศน์ในระบบดิจิตอล
ประเภทบริการทางธุรกิจระดับชาติ หมวดหมู่ทั่วไปแบบความคมชัดปกติ” หรือ “ใบอนุญาตดิจิตอลทีวี”
ซึ่งถือใบอนุญาตโดยบริษัทย่อย
จากการเริ่มดำเนินธุรกิจดังกล่าวส่งผลให้การพึ่งพิงรายได้ของบริษัทเปลี่ยนไปจากแต่เดิมที่บริษัทพึ่งพิงรายได้จากการเช่าเวลาออกอากาศจากสถานีโทรทัศน์อื่นเพื่อขายโฆษณาและโปรโมทเปลี่ยนเป็นการขายโฆษณาและโปรโมทใน
“ช่อง WORKPOINT” ของบริษัทเอง “ช่อง WORKPOINT”
ถือได้ว่าเป็นสถานีโทรทัศน์อันดับต้นของประเทศ โดยจากข้อมูลของ AGB Nielsen Media
Research พบว่า “ช่อง WORKPOINT” มีเรตติ้งเป็นอันดับ 3 ของประเทศ
(รวมช่องอนาล็อกที่ออกอากาศคู่ขนานทั้งในระบบดิจิตอลและระบบอนาล็อก)
มีรายการที่ได้รับความนิยมต่างๆมากมาย ได้แก่ “ไมค์ทองคำ” , “ปริศนาฟ้าแลบ” ,
“พระพุทธเจ้า มหาศาสดาโลก” และ “ซุปเปอร์หม่ำ” เป็นต้น ทั้งนี้ในปี 2558 นั้น
บริษัทได้ย้ายรายการที่ออกอากาศในสถานีโทรทัศน์อื่นกลับมาออกอากาศยัง “ช่อง WORKPOINT”
ทั้งหมด เหลือเพียงรายการไทยแลนด์
ก็อตทาเลนต์เพียงรายการเดียวซึ่งเป็นรายการรับจ้างผลิตที่ยังออกอากาศในช่องโทรทัศน์อื่น

นอกจากการเปลี่ยนแปลงของธุรกิจผลิตรายการโทรทัศน์ที่กล่าวข้างต้นแล้ว
ธุรกิจการจัดคอนเสิร์ตและละครเวทีก็มีการเติบโตอย่างมีนัยสำคัญเช่นกัน
จากเดิมที่บริษัทต้องเช่าพื้นที่จากบุคคลภายนอกในการจัดการแสดงคอนเสิร์ตและละครเวที ในปี
2558 บริษัทได้มีการเปิดโรงละครเป็นของตัวเองอย่างเป็นทางการ โดยใช้ชื่อว่า
“โรงละครเคแบงก์สยามพิฆเนศ (KBank Siam Pic-Ganesha)” โดยในปี 2558
บริษัทได้จัดคอนเสิร์ตและละครเวทีที่โรงละครดังกล่าวจำนวนทั้งสิ้น 5 โชว์ ได้แก่ ละครเวที
โหมโรง เดอะมิวสิคัล, คอนเสิร์ตคุณพระช่วยสำแดงสด ครั้งที่ 5, Big Fun มันยกบ้าน,
คอนเสิร์ตเพลงประภาส 2 และ ละครเวทีโหมโรง เดอะมิวสิคัล Restage
ซึ่งทุกการแสดงประสบความสำเร็จเป็นอย่างดี ทั้งนี้ “โรงละครเคแบงก์สยามพิฆเนศ (KBank
Siam Pic-Ganesha)”
เป็นโรงละครสำหรับจัดการแสดงละครเวทีและจัดกิจกรรมต่างๆที่ครบวงจร
มีการคมนาคมสะดวกโดยโรงละครดังกล่าวตั้งอยู่บริเวณชั้น 7 อาคารสยามสแควร์วัน สยามสแควร์
ซึ่งเป็นศูนย์กลางการท่องเที่ยวและช้อปปี้งของกรุงเทพฯ
บริษัทเชื่อว่าธุรกิจดังกล่าวถือเป็นธุรกิจหนึ่งที่สำคัญในการสร้างรายได้ให้แก่บริษัทในอนาคต
โดยรายได้ของโรงละครประกอบด้วยรายได้จากการขายบัตรและรายได้จากการสนับสนุนในแต่ละโชว์,
รายได้จากผู้สนับสนุนโรงละคร, รายได้เช่าพื้นที่ และรายได้จากการขายของที่ระลึก

ในปี 2558 บริษัทมีรายได้รวมตามงบการเงินรวม (ไม่รวมรายได้อื่น) เท่ากับ 2,387.70
ล้านบาท เพิ่มขึ้น 334.91 ล้านบาท หรือเพิ่มขึ้นคิดเป็นร้อยละ 16 จากช่วงเวลาเดียวกันของปี
2557 ซึ่งมีรายได้รวมตามงบการเงินรวม (ไม่รวมรายได้อื่น) เท่ากับ 2,052.80 ล้านบาท
และมีกำไรสุทธิส่วนที่เป็นของผู้ถือหุ้นบริษัทใหญ่ในปี 2558 เท่ากับ 163.66 ล้านบาท เพิ่มขึ้น
179.68 ล้านบาทหรือเพิ่มขึ้นคิดเป็นร้อยละ 1,122 จากปี 2557
ซึ่งมีขาดทุนสุทธิส่วนที่เป็นของผู้ถือหุ้นบริษัทใหญ่เท่ากับ 16.02 ล้านบาท อัตรากำไรสุทธิในปี 2558
เท่ากับร้อยละ 7 เพิ่มขึ้นจากอัตรากำไรสุทธิในปี 2557 ซึ่งเท่ากับร้อยละ -1

(2) ผลการดำเนินงานที่ผ่านมาของแต่ละธุรกิจ

รายได้

บริษัทมีรายได้รวมสำหรับปี 2558 เท่ากับ 2,468.51 ล้านบาท
(รวมรายได้อื่นและส่วนแบ่งกำไร(ขาดทุน)จากเงินลงทุนในการร่วมค้า) เพิ่มขึ้น 306.56
ล้านบาทหรือเพิ่มขึ้นคิดเป็นร้อยละ 14 จากปี 2557 ซึ่งมีรายได้รวมทั้งสิ้น 2,161.94 ล้านบาท
โดยรายได้หลักของบริษัทในปี 2558 มาจากธุรกิจผลิตรายการโทรทัศน์ซึ่งคิดเป็นร้อยละ 84
ของรายได้รวมของบริษัท โดยมีรายละเอียดต่างๆ ตามโครงสร้างรายได้ดังนี้

โครงสร้างรายได้ หน่วย : พันบาท

[]

ธุรกิจผลิตรายการโทรทัศน์

รายได้จากรายการโทรทัศน์ ประกอบด้วย รายได้จากการขายโฆษณาและโปรโมทในช่วงเวลาต่างๆ
ของสถานีโทรทัศน์ของบริษัท สถานีโทรทัศน์อื่น และ ช่องทางสื่อต่างๆ เช่น YouTube รวมถึง
รายได้จากการให้เช่าช่วงเวลาให้แก่บุคคลภายนอกเพื่อออกอากาศรายการโทรทัศน์ และ
รายได้จากการรับจ้างผลิตรายการเพื่อออกอากาศในสถานีโทรทัศน์ของบริษัทและสถานีโทรทัศน์อื่น

ในปี 2558 บริษัทมีรายได้จากรายการโทรทัศน์รวมเท่ากับ 2,078.55 ล้านบาท เพิ่มขึ้น 235.34
ล้านบาท หรือคิดเป็นร้อยละ 13 เมื่อเทียบกับช่วงเวลาเดียวกันของปี 2557
ซึ่งมีรายได้จากรายการโทรทัศน์รวมเท่ากับ 1,843.21 ล้านบาท โดยในปี 2558
บริษัทมีรายได้ค่าโฆษณาและโปรโมท (ตามหมายเหตุประกอบงบข้อ 31 หมวด ข.)
จากช่องโทรทัศน์ภาคพื้นดินในระบบดิจิตอล หมวดหมู่ทั่วไปแบบความคมชัดปกติ ซึ่งได้แก่ ช่อง
WORKPOINT เท่ากับ 1,707.87 ล้านบาท เพิ่มขึ้น 1,287.44 ล้านบาท หรือคิดเป็นร้อยละ 306
จากช่วงเวลาเดียวกันในปี 2557 ที่มีรายได้เท่ากับ 420.43ล้านบาท
และหากรวมรายได้จากการรับจ้างผลิตรายการให้แก่บุคคลภายนอกเพื่อออกอากาศในช่อง
WORKPOINT (ตามหมายเหตุประกอบงบ ข้อ 31 หมวด ก.) บริษัทมีรายได้จากช่อง WORKPOINT
ในปี 2558 รวมทั้งสิ้น 1,843.66 ล้านบาท เพิ่มขึ้น 1,296.87 ล้านบาท
หรือเพิ่มขึ้นคิดเป็นร้อยละ 237 จากช่วงเวลาเดียวกันในปี 2557 ที่มีรายได้จากช่อง WORKPOINT
เท่ากับ 546.79 ล้านบาท ซึ่งการเพิ่มขึ้นดังกล่าวมีสาเหตุหลักมาจากความนิยมที่เพิ่มขึ้นของช่อง
WORKPOINT นับตั้งแต่เริ่มออกอากาศครั้งแรกภายใต้ใบอนุญาตดิจิตอลทีวีโดยในช่วงไตรมาส 2 ปี
2557 ซึ่งปัจจุบัน ช่อง WORKPOINT มีความนิยมเป็นอันดับ 3 ของประเทศ
ซึ่งส่งผลให้บริษัทสามารถปรับค่าโฆษณาเพิ่มขึ้นได้อย่างต่อเนื่อง

ธุรกิจการจัดคอนเสิร์ตและละครเวที

บริษัทมีรายได้จากคอนเสิร์ตและละครเวทีในปี 2558 เท่ากับ 167.92 ล้านบาท
เพิ่มขึ้นคิดเป็นร้อยละ 100 จากช่วงเวลาเดียวกันของปี 2557
ซึ่งไม่มีการจัดคอนเสิร์ตและละครเวที โดยบริษัทได้จัดคอนเสิร์ตและละครเวทีจำนวนทั้งสิ้น 5 โชว์
ได้แก่ ละครเวที โหมโรง เดอะมิวสิคัล, คอนเสิร์ตคุณพระช่วยสำแดงสด ครั้งที่ 5, Big Fun
มันยกบ้าน, คอนเสิร์ตเพลงประภาส 2 และ ละครเวทีโหมโรง เดอะมิวสิคัล Restage
ซึ่งทุกการแสดงประสบความสำเร็จเป็นอย่างดี

ธุรกิจจากการรับจ้างจัดงาน

รายได้จากการรับจ้างจัดงาน ประกอบด้วย
รายได้จากการรับจ้างผลิตรายการโทรทัศน์และการจัดงาน Event ต่าง ๆ โดยในปี 2558 นั้น
บริษัทมีรายได้จากการรับจ้างจัดงานรวมทั้งสิ้น เท่ากับ 108.06 ล้านบาท ลดลง 61.47 ล้านบาท
จากปี 2557 หรือลดลงคิดเป็นร้อยละ 36 ทั้งนี้

รายได้อื่น

ในปี 2558 บริษัทมีรายได้อื่นรวมมูลค่า 66.37 ล้านบาท เพิ่มขึ้น 9.24
ล้านบาทหรือเพิ่มขึ้นคิดเป็นอัตราร้อยละ 16 เมื่อเทียบกับงวดเดียวกันปี 2557 ซึ่งมีรายได้อื่นรวม
57.14 ล้านบาท ทั้งนี้ รายได้อื่นของบริษัท ได้แก่ รายได้ค่าลิขสิทธิ์รายได้จากการจัดหานักแสดง
และรายได้จากดอกเบี้ยรับ เป็นต้น

ต้นทุนการผลิต

ในปี 2558 นั้น บริษัทมีต้นทุนผลิตทั้งสิ้น 1,372.28 ล้านบาท ลดลง 61.54 ล้านบาท
หรือลดลงร้อยละ 4 จากช่วงเวลาเดียวกันของปี 2557 ที่มีต้นทุนผลิตเท่ากับ 1,433.82 ล้านบาท
โดยมีสาเหตุหลักมาจากการลดลงของต้นทุนรายการโทรทัศน์ ซึ่งเป็นต้นทุนหลักของบริษัท
ทั้งนี้ต้นทุนรายการโทรทัศน์ประกอบไปด้วย ต้นทุนผลิต, ค่าจัดจำหน่ายใบอนุญาต, ค่ายิงสัญญาณ,
ค่าตัดจำหน่ายลิขสิทธิ์รายการ, ต้นทุนส่วนกลาง และต้นทุนค่าเช่าเวลาออกอากาศ
(ในกรณีที่บริษัทเช่าเวลาเพื่อออกอากาศรายการในช่องโทรทัศน์อื่น) โดยในปี 2558
บริษัทมีต้นทุนรายการโทรทัศน์ ทั้งสิ้น 1,150.12 ล้านบาท ลดลง 136.11 ล้านบาท
หรือคิดเป็นร้อยละ 11 เมื่อเทียบกับช่วงเวลาเดียวกันของปี 2557
โดยมีสาเหตุหลักมาจากต้นทุนค่าเช่าเวลาออกอากาศลดลงภายหลังจากที่บริษัทย้ายรายการที่เคยออกอากาศทางช่องอื่น
มายังช่อง WORKPOINT TV นับตั้งแต่เดือนมกราคม 2558 เป็นต้นมา
อีกทั้งบริษัทยังสามารถควบคุมต้นทุนการผลิตได้เป็นอย่างดี

ค่าใช้จ่ายในการขายและบริหารและค่าใช้จ่ายอื่นๆ

ในปี 2558 บริษัทมีค่าใช้จ่ายในการขายและบริหาร เท่ากับ 753.93 ล้านบาท เพิ่มขึ้น 92.78
ล้านบาท หรือเพิ่มขึ้นคิดเป็นร้อยละ 14 จากช่วงเวลาเดียวกันของปี 2557
ซึ่งมีค่าใช้จ่ายในการขายและบริหาร 661.15 ล้านบาท โดยมีรายละเอียดดังนี้

- ค่าใช้จ่ายในการขาย ในปี 2558 บริษัทมีค่าใช้จ่ายในการขายเท่ากับ 190.26 ล้านบาท เพิ่มขึ้น
21.99 ล้านบาท หรือคิดเป็นร้อยละ 13 จากช่วงเวลาเดียวกันของปี 2557
ซึ่งมีค่าใช้จ่ายในการขาย 168.27 ล้านบาท
โดยการเพิ่มขึ้นดังกล่าวมีสาเหตุหลักจากการเพิ่มขึ้นของค่านายหน้าในการขาย
ซึ่งแปรผันตามกับรายได้ของบริษัท

- ค่าใช้จ่ายในการบริหาร บริษัทมีค่าใช้จ่ายในการบริหารทั้งสิ้น 563.67 ล้านบาทในปี 2558
เพิ่มขึ้น 70.79 ล้านบาท หรือคิดเป็นร้อยละ 14 จากช่วงเวลาเดียวกันของปี 2557
ซึ่งมีค่าใช้จ่ายในการขายและบริหารเท่ากับ 492.88 ล้านบาท
โดยการเพิ่มขึ้นดังกล่าวมีสาเหตุหลักจากการเพิ่มขึ้นของค่าใช้จ่ายพนักงานที่เพิ่มขึ้นเพื่อรองรับต่อการขยายงานของบริษัท
และการเพิ่มขึ้นของค่าใช้จ่ายสำนักงานและค่าสาธารณูปโภค
ภายหลังจากการเปิดโรงละครเคแบงก์สยามพิฆเนศ

- ต้นทุนทางการเงิน บริษัทมีต้นทุนทางการเงินในปี 2558 เท่ากับ 132.47 ล้านบาท เพิ่มขึ้น
31.74 ล้านบาท จากปี 2557 หรือเพิ่มขึ้นคิดเป็นร้อยละ 32
ทั้งนี้บริษัทมีต้นทุนทางการเงินที่สูงเนื่องจากในปี 2558
บริษัทได้ปรับปรุงการบันทึกบัญชีรายการต้นทุนใบอนุญาตประกอบกิจการโทรทัศน์ระบบดิจิตอล
ซึ่งการเปลี่ยนแปลงการบันทึกบัญชีตามข้อกำหนดดังกล่าวของสภาวิชาชีพบัญชี
และสำนักงานคณะกรรมการกำกับหลักทรัพย์และตลาดหลักทรัพย์ (กลต.)
ส่งผลให้บริษัทมีต้นทุนทางการเงินเพิ่มขึ้น (ตามหมายเหตุประกอบงบข้อ 14 และ 38) อย่างไรก็ดี
การเปลี่ยนแปลงการบันทึกบัญชีดังกล่าวไม่ส่งผลกระทบต่อกระแสเงินสดของบริษัทแต่อย่างใด

กำไรสุทธิ

ในปี 2558 มีกำไรสุทธิส่วนที่เป็นของผู้ถือหุ้นบริษัทใหญ่ 163.66 ล้านบาท
เมื่อเปรียบเทียบกับผลการดำเนินงานงวดเดียวกันของปี 2557
ซึ่งมีขาดทุนสุทธิส่วนที่เป็นของผู้ถือหุ้นบริษัทใหญ่ 16.02 ล้านบาท เพิ่มขึ้น 179.68 ล้านบาท
หรือคิดเป็นอัตราการเพิ่มขึ้นร้อยละ 1,122

(3) ฐานะทางการเงิน

สินทรัพย์ ส่วนประกอบของสินทรัพย์ และคุณภาพสินทรัพย์ 

ณ งวดบัญชีสิ้นสุดวันที่ 31 ธันวาคม 2558 บริษัทมีสินทรัพย์รวม 5,613.88 ล้านบาท เพิ่มขึ้นจำนวน
585.85 ล้านบาท หรือเพิ่มขึ้นคิดเป็นร้อยละ 12 จากสินทรัพย์รวมจำนวน 5,028.03 ล้านบาท ณ
งวดบัญชีสิ้นสุดวันที่ 31 ธันวาคม 2557
โดยมีสาเหตุหลักมาจากการเพิ่มขึ้นของเงินสดและเงินลงทุนชั่วคราว
จากการระดมทุนผ่านการเสนอขายหุ้นสามัญใหม่แก่บุคคลในวงจากัด (Private Placement)
ช่วงต้นปี 2558 รวมถึงการเพิ่มขึ้นของที่ดิน อาคาร และอุปกรณ์สุทธิ
และส่วนปรับปรุงพื้นที่เช่าและอุปกรณ์ ซึ่งเพิ่มขึ้นจากการก่อสร้างสตูดิโอใหม่ของบริษัท
และการเพิ่มขึ้นของสิทธิการเช่าพื้นที่ของโรงละครเคแบงก์สยามพิฆเนศ (KBank Siam
Pic-Ganesha) ตามลำดับ

สินทรัพย์ในปี 2558 ประกอบด้วยสินทรัพย์หมุนเวียนคิดเป็นสัดส่วนร้อยละ 32 ของสินทรัพย์รวม
ทั้งนี้สินทรัพย์หมุนเวียนที่สำคัญคือเงินสดและเงินฝากสถาบันการเงินและลูกหนี้การค้าซึ่งได้แก่
บริษัทตัวแทนโฆษณาซึ่งเป็นผู้ซื้อเวลาโฆษณาและการโปรโมทสินค้าและบริการในรายการโทรทัศน์ของบริษัทและหน่วยงานทั้งภาครัฐและเอกชนซึ่งเป็นผู้จัดจ้าง
บริษัทในการจัดงานและผลิตรายการโทรทัศน์ต่างๆ

สำหรับสินทรัพย์ไม่หมุนเวียน คิดเป็นสัดส่วนร้อยละ 68 ของสินทรัพย์รวม มีรายการที่สำคัญคือ ที่ดิน
อาคาร และอุปกรณ์สุทธิ ซึ่งเป็นสตูดิโอผลิตรายการและอาคารสำนักงานหลักของบริษัท
รวมถึงใบอนุญาตให้ใช้คลื่นความถี่และประกอบกิจการโทรทัศน์ ส่วนสินทรัพย์ไม่มีตัวตน ได้แก่
ค่าลิขสิทธิ์รายการ หนังสือ และโปรแกรมคอมพิวเตอร์ ซึ่งใช้ในธุรกิจของบริษัท

1. ลูกหนี้การค้าและลูกหนี้อื่น

โดย ณ งวดบัญชีสิ้นสุดวันที่ 31 ธันวาคม 2558 บริษัทมียอดลูกหนี้การค้าและลูกหนี้อื่นสุทธิเท่ากับ
438.15 ล้านบาท ลดลง 61.98 ล้านบาท จาก ณ งวดบัญชีสิ้นสุดวันที่ 31 ธันวาคม 2557
ซึ่งมีลูกหนี้การค้าและลูกหนี้อื่นสุทธิเท่ากับ 376.17 ล้านบาท หรือลดลงคิดเป็นร้อยละ 17 ทั้งนี้ในปี
2558 บริษัทมีระยะเวลาเก็บหนี้เฉลี่ย 41.15 วัน ลดลงจากปี 2557 ซึ่งมีระยะเวลาเก็บหนี้เฉลี่ย
64.11 วัน

คุณภาพลูกหนี้การค้า

บริษัทมีการประเมินคุณภาพลูกหนี้การค้าแต่ละรายเพื่อปรับให้มูลค่าตามบัญชีของลูกหนี้สะท้อนมูลค่าทางเศรษฐกิจอย่างแท้จริง
โดย ณ งวดบัญชีสิ้นสุดวันที่ 31 ธันวาคม 2558 บริษัทมีการตั้งค่าเผื่อหนี้สงสัยจะสูญ 3.17 ล้านบาท
ลดลงจากปี 2557 ซึ่งเท่ากับ 5.14 ล้านบาท
ทั้งนี้บริษัทยังคงดำเนินการติดตามเพื่อให้ได้รับชำระจากลูกหนี้ที่บริษัทมีการตัดเป็นหนี้สูญหรือตั้งค่าเผื่อหนี้สงสัยจะสูญไปแล้ว

ณ งวดบัญชีสิ้นสุดวันที่ 31 ธันวาคม 2558 บริษัทมีลูกหนี้การค้าจัดชั้นตามอายุหนี้ ดังนี้

  (หน่วย: พันบาท)

[]

2. สินค้าคงเหลือ

สินค้าคงเหลือหลักของบริษัท ได้แก่ ต้นทุนการผลิตรายการโทรทัศน์
สิ่งพิมพ์ประเภทนิตยสารและพ็อคเก็ตบุ๊ค และงานระหว่างผลิตต่างๆ ซึ่ง ณ งวดบัญชีสิ้นสุดวันที่ 31
ธันวาคม 2558 บริษัทมีสินค้าคงเหลือรวม 78.16 ล้านบาท ลดลงจาก ณ งวดบัญชีสิ้นสุดวันที่ 31
ธันวาคม 2557 ซึ่งมีมูลค่าสินค้าคงเหลือเท่ากับ 63.26 ล้านบาท หรือลดลงคิดเป็นร้อยละ 19

3. เงินลงทุน

ณ งวดบัญชีสิ้นสุดวันที่ 31 ธันวาคม 2558 บริษัทมีเงินลงทุนในบริษัทย่อยและกิจการร่วมค้า ดังนี้

  (หน่วย: ล้านบาท)

+------------------+-----------------+------------+-------+----------+
| บร               | ประเภทกิจการ     | ลักษณ       | ทุนชำ  | สัดส่ว     |
| ิษัทย่อย/กิจการร่วมค้า |                 | ะความสัมพันธ์ | ระแล้ว | นเงินลงทุน |
+==================+=================+============+=======+==========+
| บริษัท เวิร์คพอยท์    | ผล              | ถือหุ้นทางตรง | 10.0  | 100%     |
| พับลิชชิ่ง จำกัด      | ิตและจำหน่ายสิ่งพิมพ์ |            |       |          |
+------------------+-----------------+------------+-------+----------+
| บริษัท บ้านอิทธิฤทธิ์   | ผลิต             | ถือหุ้นทางตรง | 5.0   | 100%     |
| จำกัด             | หรือตัดต่อภาพเคลื่อน |            |       |          |
|                  | ไหวด            |            |       |          |
|                  | ้วยระบบคอมพิวเตอร์ |            |       |          |
+------------------+-----------------+------------+-------+----------+
| บริษัท โต๊ะกลม      | รับผลิตรายการโทร  | ถือหุ้นทางตรง | 12.0  | 50%      |
| โทรทัศน์ จำกัด      | ทัศน์และจัดละครเวที |            |       |          |
+------------------+-----------------+------------+-------+----------+
| บริษัท เวิร์คพอยท์    | รับผลิตภาพยนตร์    | ถือหุ้นทางตรง | 30.0  | 100%     |
| พิคเจอร์ส จำกัด     |                 |            |       |          |
+------------------+-----------------+------------+-------+----------+
| บริษัท กราว จำกัด   | รับจ้าง           | ถือหุ้นทางตรง | 2.00  | 60 %     |
|                  | ตัดต่อและบันทึกเสียง |            |       |          |
+------------------+-----------------+------------+-------+----------+
| บริษัท ซิกส์ดีกรี      | รับบริการถ่ายทำและ | ถือหุ้นทางตรง | 2.50  | 80 %     |
| โปรดักส์ชั่น จำกัด    | ให้เช่ากล้องโทรทัศน์ |            |       |          |
+------------------+-----------------+------------+-------+----------+
| บริษัท แฟล็กชิป      | รับบริการจัดโฆษ    | ถือหุ้นทางตรง | 4.00  | 50 %     |
| เอ็นเทอร์          | ณาและประชาสัมพันธ์ |            |       |          |
|                  |                 |            |       |          |
| เทนเมนท์ จำกัด     |                 |            |       |          |
+------------------+-----------------+------------+-------+----------+
| บริษัท ฟรีไซซ์       | จัดทำสถ          | ถือหุ้นทางตรง | 39.0  | 50 %     |
| บรอดแคสติ้ง จำกัด   | านีโทรทัศน์ดาวเทียม |            |       |          |
+------------------+-----------------+------------+-------+----------+
| บริษัท ไทย         | จัดทำ            | ถือหุ้นทางตรง | 3     | 99.97 %  |
| บรอดคาสติ้ง จำกัด   | สถานีโทรทัศน์ดิจิตอล |            | 12.50 |          |
+------------------+-----------------+------------+-------+----------+
| บริษัท กรุงเทพ      | บร              | ถือหุ้นทางตรง | 15.00 | 99.96 %  |
| เอ็กซิบิชั่น จำกัด     | ิการรับจัดงานทุกชนิด |            |       |          |
|                  | ธุรกิจด           |            |       |          |
|                  | ้านบันเทิงทุกประเภท |            |       |          |
+------------------+-----------------+------------+-------+----------+
| บริษัท สยามพิฆเนศ   | บร              | ถือหุ้นทางตรง | 1     | 88 %     |
| จำกัด             | ิหารจัดการโรงละคร |            | 30.00 |          |
|                  | โรงมหรสพ        |            |       |          |
|                  | ธุรกิจด           |            |       |          |
|                  | ้านบันเทิงทุกประเภท |            |       |          |
+------------------+-----------------+------------+-------+----------+
| กิจการร่วมค้า       | ร่วมลงทุนเพื่อ      | ร่วม        | 50.00 | 50 %     |
| ภาพยนตร์          | สร้างภาพยนตร์เรื่อง | ลงทุนทางตรง |       |          |
|                  |                 |            |       |          |
| เท่ง โหน่ง         | “เท่ง โหน่ง       |            |       |          |
| คนมาหาเฮีย        | คนมาหาเฮีย”      |            |       |          |
+------------------+-----------------+------------+-------+----------+
| กิจการร่วมค้า       | ร่วมลงท          | ร่วม        | 40.00 | 40 %     |
|                  | ุนเพื่อสร้างภาพยนตร์ | ลงทุนทางตรง |       |          |
| ภาพยนตร์โป๊ะแตก    | เรื่อง “โป๊ะแตก”   |            |       |          |
+------------------+-----------------+------------+-------+----------+
| กิจการร่วมค้า       | ร่วมลงทุนเพื่อดำ    | ร่วม        | 50.00 | 50 %     |
| เวิร์คไร้ท์          | เนินกิจการรับจัดงาน | ลงทุนทางตรง |       |          |
|                  | ทั้งภายในประ      |            | .     |          |
|                  | เทศและต่างประเทศ |            |       |          |
+------------------+-----------------+------------+-------+----------+
| กิจการร่วมค้า       | ร่ว              | ร่วม        | 50.00 | 50 %     |
| เวิร์คพอยท์ เฟรชแอร์ | มลงทุนเพื่อดำเนินงา | ลงทุนทางตรง |       |          |
|                  | นกิจการจัดคอนเสิร์ต |            |       |          |
|                  | รับจ้างจัดงาน      |            |       |          |
|                  | จัดหาผู้สนับสนุน     |            |       |          |
|                  | แ               |            |       |          |
|                  | ละดำเนินกิจการอื่นๆ |            |       |          |
+------------------+-----------------+------------+-------+----------+
| ก                | ร่วมลงท          | ร่วม        | 30.00 | 30 %     |
| ิจการร่วมค้าภาพยนตร์ | ุนเพื่อนสร้างภาพยนต์ | ลงทุนทางตรง |       |          |
| WSS              | เรื่อง “ สิ่งเล็กๆ   |            |       |          |
|                  | ที่เรียกว่ารัก”      |            |       |          |
+------------------+-----------------+------------+-------+----------+

คุณภาพเงินลงทุน

บริษัทบันทึกเงินลงทุนในบริษัทย่อยโดยใช้วิธีราคาทุน (Cost Method) ซึ่งในปี 2558
บริษัทได้ทำการปิดบริษัท ฟรีไซซ์ บรอดแคสติ้ง จำกัด, บริษัท บ้านอิทธิฤทธิ์ จำกัด และบริษัท
เวิร์คพอยท์ พับลิชชิ่ง จำกัด โดยทั้งสามบริษัทกำลังอยู่ระหว่างการชำระบัญชี

4. เงินฝากประจำที่ติดภาระค้ำประกัน

ณ งวดบัญชีสิ้นสุดวันที่ 31 ธันวาคม 2558 บริษัทมีเงินฝากประจำที่ติดภาระค้ำประกันทั้งสิ้นจำนวน
4.40 ล้านบาท ลดลงจาก ณ งวดบัญชีสิ้นสุดวันที่ 31 ธันวาคม 2557 ซึ่งมีมูลค่ารวมทั้งสิ้น 97.89
ล้านบาท
เนื่องจากบริษัทไม่ได้มีการฝากประจำที่ติดภาระค้ำประกันเพื่อใช้เป็นหลักประกันในการทำสัญญาเช่าเวลาออกอากาศโทรทัศน์กับสถานีโทรทัศน์อื่นๆ

5. ที่ดิน อาคาร และอุปกรณ์ และ ส่วนปรับปรุงพื้นที่เช่าและอุปกรณ์

บริษัทมีที่ดิน อาคาร และอุปกรณ์ที่ใช้ในการดำเนินงานสุทธิ ณ งวดบัญชีสิ้นสุดวันที่ 31 ธันวาคม
2558 รวมมูลค่า 983.74 ล้านบาท เพิ่มขึ้นจาก ณ งวดบัญชีสิ้นสุดวันที่ 31 ธันวาคม 2557
ซึ่งมีมูลค่า 761.0 ล้านบาท หรือเพิ่มขึ้นคิดเป็นร้อยละ 29
โดยการเพิ่มขึ้นสาเหตุเกิดจากการก่อสร้างสตูดิโอใหม่ของบริษัท
ในส่วนของส่วนปรับปรุงพื้นที่เช่าและอุปกรณ์ ณ งวดบัญชีสิ้นสุดวันที่ 31 ธันวาคม 2558 รวมมูลค่า
341.6 ล้านบาท เพิ่มขึ้นจาก ณ งวดบัญชีสิ้นสุดวันที่ 31 ธันวาคม 2557 ซึ่งมีมูลค่า 201.6
ล้านบาท หรือเพิ่มขึ้นคิดเป็นร้อยละ 69
โดยสาเหตุมาจากบริษัทได้ลงทุนการก่อสร้างโรงละครเพื่อรองรับการเติบโตของธุรกิจคอนเสิร์ตและการแสดงในอนาคต
โดยการก่อสร้างโรงละครดังกล่าวจะบันทึกเป็นสิทธิการเช่าตามเงื่อนไขของสัญญากับเจ้าของพื้นที่

6. สินทรัพย์ไม่หมุนเวียนอื่น

สินทรัพย์ไม่หมุนเวียนอื่นของบริษัทประกอบด้วยค่าลิขสิทธิ์รายการต่างประเทศ หนังสือ
โปรแกรมคอมพิวเตอร์ รวมถึงใบอนุญาตให้ใช้คลื่นความถี่และประกอบกิจการโทรทัศน์
ซึ่งใช้ในธุรกิจของบริษัท ณ งวดบัญชีสิ้นสุดวันที่ 31 ธันวาคม 2558 มีมูลค่ารวมทั้งสิ้น 2,417.4
ล้านบาท ลดลงจาก ณ งวดบัญชีสิ้นสุดวันที่ 31 ธันวาคม 2557 ซึ่งมีมูลค่า 2,555.86 ล้านบาท
หรือลดลงคิดเป็นร้อยละ 5

สภาพคล่อง

1. กระแสเงินสด

ในปี 2558 บริษัทมีกระแสเงินสดจากกิจกรรมดำเนินงาน 595.41 ล้านบาท
และกระแสเงินสดจากกิจกรรมการลงทุน -1,082.74 ล้านบาท
โดยกระแสเงินสดจากกิจกรรมการลงทุนส่วนใหญ่เป็นเงินลงทุนเพื่อก่อสร้างโรงละครและสตูดิโอใหม่เพื่อใช้ในการดำเนินงานและเงินลงทุนค่าลิขสิทธิ์รายการต่างๆ
นอกจากนี้ในปี 2558 บริษัทมีกระแสเงินสดจากกิจกรรมจัดหาเงินเท่ากับ 701.74 ล้านบาท
โดยส่วนใหญ่เงินสดรับจากการเพิ่มทุนแบบเฉพาะเจาะจงให้แก่นักลงทุน
จากการเปลี่ยนแปลงของกระแสเงินสดดังกล่าวส่งผลให้บริษัทมีเงินสดและรายการเทียบเท่าเงินสด
ณ สิ้นปี 2558 เท่ากับ 1,070.91 ล้านบาท

2. อัตราส่วนสภาพคล่อง

ในปี 2558 และปี 2557 บริษัทมีอัตราส่วนสภาพคล่อง 1.88 เท่าและ 1.30 เท่า ตามลำดับ
อัตราส่วนสภาพคล่องกระแสเงินสดในปี 2558 เท่ากับ 0.61 เท่า เพิ่มขึ้นจากปี 2557 ซึ่งเท่ากับ
0.74 เท่า ระยะเวลาหมุนเวียนเงินสด (Cash Cycle) ในปี 2558 เท่ากับ 29.44 วัน
ลดลงจากปี 2557 ซึ่งเท่ากับ 54.63 วัน

แหล่งที่มาของแหล่งเงินทุน

แหล่งที่มาของเงินทุนที่ใช้ในการดำเนินงานและการลงทุนของบริษัทในปี 2558
มาจากกระแสเงินสดจากการดำเนินงานและกระแสเงินสดจากการจัดหาเงิน
โดยบริษัทมีกระแสเงินสดจากการดำเนินงาน 595.41 ล้านบาท และเงินสดรับจากการเพิ่มทุน
1,072.86 ล้านบาท

ณ งวดบัญชีสิ้นสุดวันที่ 31 ธันวาคม 2558 บริษัทมีอัตราส่วนหนี้สินต่อส่วนของผู้ถือหุ้น เท่ากับ 0.99
เท่า ลดลง จาก ณ งวดบัญชีสิ้นสุดวันที่ 31 ธันวาคม 2557
ซึ่งมีอัตราส่วนหนี้สินต่อส่วนของผู้ถือหุ้นเท่ากับ 2.00 เท่า
โดยการลดลงดังกล่าวมีสาเหตุหลักมาจากการระดมทุนผ่านการเสนอขายหุ้นสามัญใหม่แก่บุคคลในวงจากัด
(Private Placement) ทั้งนี้บริษัทมีหนี้สินรวมของบริษัท ณ งวดบัญชีสิ้นสุดวันที่ 31 ธันวาคม
2558 มีมูลค่าทั้งสิ้น 2,786.32 ล้านบาท ลดลงจาก ณ งวดบัญชีสิ้นสุดวันที่ 31 ธันวาคม 2557
บริษัท มีหนี้สินรวม 3,314.46 ล้านบาท
เนื่องจากบริษัทมีการคืนเงินกู้จากสถาบันการเงินหลังจากการระดมทุนดังกล่าว

หนี้สิน

ณ งวดบัญชีสิ้นสุดวันที่ 31 ธันวาคม 2558 บริษัทมีหนี้สินหมุนเวียนทั้งสิ้น 943.19 ล้านบาท ลดลง
63.69 ล้านบาทหรือลดลงคิดเป็นร้อยละ 6 จาก ณ งวดบัญชีสิ้นสุดวันที่ 31 ธันวาคม 2557
ซึ่งบริษัทมีหนี้สินหมุนเวียนทั้งสิ้น 1,006.88 ล้านบาท
ทั้งนี้หนี้สินหมุนเวียนเพิ่มขึ้นมีสาเหตุหลักมาจากการคืนเงินกู้ยืมระยะสั้นจากสถาบันการเงิน

หนี้สินไม่หมุนเวียนของบริษัทลดลง 464.44 หรือลดลงคิดเป็นร้อยละ 20 จาก 2,307.57 ล้านบาท
ณ งวดบัญชีสิ้นสุดวันที่ 31 ธันวาคม 2557 เป็น 1,843.13 ล้านบาท ณ งวดบัญชีสิ้นสุดวันที่ 31
ธันวาคม 2558

ส่วนของผู้ถือหุ้น

ณ งวดบัญชีสิ้นสุดวันที่ 31 ธันวาคม 2558 บริษัทมีส่วนของผู้ถือหุ้นรวม 2,827.56 ล้านบาท เพิ่มขึ้น
1,113.99 ล้านบาท หรือเพิ่มขึ้นคิดเป็นร้อยละ 65 จาก ณ งวดบัญชีสิ้นสุดวันที่ 31 ธันวาคม 2557
ที่มีส่วนของผู้ถือหุ้นรวม 1,713.57 ล้านบาท
โดยการเพิ่มขึ้นดังกล่าวมีสาเหตุจากการเพิ่มทุนแบบเฉพาะเจาะจงในช่วงต้นปี 2558

(4) ปัจจัยและอิทธิพลหลักที่อาจมีผลต่อผลการดำเนินงานหรือฐานะทางการเงินในอนาคต

  การร่ามลงทุนในโครงการ Dinosaur Planet - Theme Park Festival

ในไตรมาส 4 ปี 2558 บริษัทย่อยในเครือของบริษัท ได้ร่วมลงทุนในสัดส่วนร้อยละ 30 ในบริษัท
เอฟ ดับเบิ้ลยู อาร์ จำกัด เพื่อดำเนินธุรกิจเกี่ยวกับสวนสนุกที่ให้ทั้งความรู้และความบันเทิง
เกี่ยวกับไดโนเสาร์ ภายใต้ชื่อโครงการ Dinosaur Planet - Theme Park Festival
ซึ่งตั้งอยู่บริเวณ ซอยสุขุมวิท 22 ใจกลางกรุงเทพมหานคร
โดยคาดว่าจะแล้วเสร็จและเริ่มดำเนินการให้บริการได้ตั้งแต่ปลายเดือนมีนาคม 2559 เป็นต้นไป
โดยการร่วมลงทุนดังกล่าวถือได้ว่าเป็นการสร้างสถานที่ท่องเที่ยวแห่งใหม่ ใจกลางกรุงเทพมหานคร
โดย Dinosaur Planet - Theme Park Festival
จะนำพาผู้ชมย้อนเวลากลับไปสู่ดวงดาวแห่งไดโนเสาร์
ที่ซึ่งไดโนเสาร์ทั้งหลายได้กลับมามีชีวิตอีกครั้ง
ซึ่งผู้ชมสามารถสัมผัสกับไดโนเสาร์มากมายอย่างใกล้ชิด สนุกสนาน
ตื่นตาตื่นใจไปกับเทคนิคการนำเสนอที่ทันสมัย กิจกรรมประทับใจ
และโชว์สุดอลังการตระการตาระดับโลกโดยคาดว่าโครงการดังกล่าวจะประสบความสำเร็จได้เป็นอย่างดี
เนื่องจากบริษัทและหุ้นส่วนที่ร่วมลงทุน Dinosaur Planet - Theme Park Festival
มีประสบการณ์ในการจัดการแสดงและการประชาสัมพันธ์ที่ได้รับการตอบรับที่ดีจากผู้ชม
รวมถึงสถานที่ตั้งของโครงการ Dinosaur Planet
ที่อยู่ใจกลางเมืองและสามารถเดินทางไปมาได้สะดวกสบาย
อีกทั้งบริษัทยังสามารถจัดหาผู้สนับสนุนหลักสำหรับ โครงการ Dinosaur Planet - Theme Park
Festival เป็นที่เรียบร้อยแล้ว จึงคาดว่าธุรกิจจากโครงการ Dinosaur Planet - Theme
Park Festival จะเป็นอีกหนึ่งธุรกิจที่สร้างผลตอบแทนที่ดีให้กับบริษัท